CELEX: 32011D0914(01)
Language: ro
Date: 2011-09-12 00:00:00
Title: Decizia Comisiei din 12 septembrie 2011 privind finanțarea pentru anul 2011 a mai multor măsuri necesare pentru a asigura aplicarea Regulamentului (CE) nr. 882/2004

14.9.2011   
            
            
               RO
            
            
               Jurnalul Oficial al Uniunii Europene
            
            
               C 271/9
            
         DECIZIA COMISIEI
   din 12 septembrie 2011
   privind finanțarea pentru anul 2011 a mai multor măsuri necesare pentru a asigura aplicarea Regulamentului (CE) nr. 882/2004
   2011/C 271/05
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (1) (denumit în continuare „Regulament financiar”), în special articolul 75,
   având în vedere Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (2) (denumit în continuare „normele de aplicare”), în special articolul 90,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (3), în special articolul 66 alineatul (1) litera (c),
   întrucât:
   
               (1)
            
            
               În conformitate cu articolul 75 din Regulamentul financiar și cu articolul 90 alineatul (1) din normele de aplicare, angajamentul cheltuielilor de la bugetul Uniunii este precedat de o decizie de finanțare care stabilește elementele esențiale ale acțiunii care implică cheltuielile și care este adoptată de către instituția competentă sau de către autoritățile împuternicite de aceasta.
            
         
               (2)
            
            
               Regulamentul (CE) nr. 882/2004 stabilește reguli aplicabile realizării controalelor oficiale menite să verifice respectarea regulilor destinate în special să prevină, să elimine sau să reducă la un nivel acceptabil riscurile pentru om și pentru animale, fie în mod direct, fie prin intermediul mediului și să garanteze practici loiale în domeniul comerțului cu alimente și hrană pentru animale și protejarea intereselor consumatorilor, inclusiv etichetarea acestor alimente și a hranei pentru animale, precum și orice altă formă de informare a consumatorilor.
            
         
               (3)
            
            
               Conform articolului 66 alineatul (1) din Regulamentul (CE) nr. 882/2004, creditele necesare pentru finanțarea celorlalte măsuri necesare pentru a asigura aplicarea prezentului regulament sunt autorizate în fiecare an în cadrul procedurii bugetare. Măsurile menționate la articolul 66 includ în particular organizarea studiilor, publicarea de informații și organizarea de reuniuni și conferințe.
            
         
               (4)
            
            
               În conformitate cu Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonelei și al altor agenți zoonotici specifici (4), prezenți în rețeaua alimentară, obiectivele Uniunii de reducere a răspândirii acestora pot fi determinate și statele membre ar trebui să stabilească programe de control național pentru a realiza aceste obiective. Autoritatea Europeană pentru Siguranța Alimentară (denumită în continuare EFSA) a adoptat la 9 decembrie 2009 un aviz științific privind cuantificarea riscului determinat de carnea de pui de carne ca sursă de campilobacterioză la om în Uniunea Europeană (5). Conform avizului, campilobacterioza este cea mai frecvent raportată infecție în Uniunea Europeană (posibil 20 de milioane de cazuri de campilobacterioză clinică pe an). EFSA a adoptat, de asemenea, la 11 martie 2010 un aviz științific privind riscurile biologice referitor la evaluarea microbiologică cantitativă a riscului prezenței de Salmonella la porcinele destinate abatorizării și la porcinele destinate reproducției (6) conform căruia în jur de 10-20 % din infecțiile umane cu Salmonella în Uniune pot fi atribuite rezervorului de porcine în ansamblu. Înainte de definirea unui obiectiv de reducere a prevalenței acestor zoonoze specifice în Uniunea Europeană, articolul 4 alineatul (4) litera (a) din Regulamentul (CE) nr. 2160/2003 necesită o analiză a costurilor și beneficiilor preconizate.
            
         
               (5)
            
            
               În conformitate cu articolul 6 alineatul (4) din Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (7), operatorii din sectorul alimentar care importă alimente care conțin atât produse de origine vegetală, cât și produse prelucrate de origine animală (produse compuse) trebuie să garanteze că produsele prelucrate de origine animală conținute sunt în conformitate cu cerințele prevăzute de regulament. În plus, aceștia trebuie să fie capabili să demonstreze că au procedat astfel în cursul controalelor oficiale. Datorită impactului potențial important al acestor norme, au fost stabilite dispoziții tranzitorii care derogă de la unele din acestea în vigoare până la 31 decembrie 2013 în Regulamentul (CE) nr. 1162/2009 al Comisiei (8) și se are în vedere o posibilă modificare a dispoziției menționate anterior din Regulamentul (CE) nr. 853/2004. Ar trebui evaluat impactul asupra operatorilor și asupra controalelor oficiale al acestor noi norme posibile la sfârșitul regimului tranzitoriu.
            
         
               (6)
            
            
               Regulamentul (CE) nr. 2073/2005 al Comisiei din 15 noiembrie 2005 privind criteriile microbiologice pentru produsele alimentare (9) pune în aplicare măsurile generale și specifice de igienă menționate la articolul 4 din Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (10). Regulamentul (CE) nr. 2073/2005 stabilește o metodă analitică de referință pentru detectarea histaminei în anumite produse pescărești pentru utilizarea în cadrul controalelor oficiale. Ar trebui evaluat impactul acestei metode de referință asupra sensibilității și a specificității în raport cu standardul AOAC 977.13 din Codex Alimentarius
                   (11). Acest studiu ar trebui efectuat de Centrul Comun de Cercetare.
            
         
               (7)
            
            
               Ar trebui abordată posibilitatea de a revizui prezentele norme privind inspecția cărnii prevăzută în Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (12). Ar trebui organizate o serie de conferințe și reuniuni completate de studii pentru a evalua rezultatul studiilor-pilot în 2011 cu scopul de a discuta acest aspect cu autorități competente ale statelor membre și ale țărilor terțe, reprezentanți din partea părților interesate și organizații științifice internaționale.
            
         
               (8)
            
            
               Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic (13) și Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (14) stabilesc condițiile pentru introducerea pe piață și utilizarea OMG-urilor și a produselor care conțin sau sunt derivate din OMG-uri în Uniunea Europeană. Normele aplicabile realizării controalelor oficiale menite să verifice respectarea dispozițiilor celor două acte juridice sunt stabilite în Regulamentul (CE) nr. 882/2004. Au fost realizate în 2010-2011 două evaluări pentru a evalua în ce măsură acest cadru legislativ a adresat obiectivul de a proteja sănătatea umană și animală, mediul și interesele consumatorilor, asigurând în același timp funcționarea eficientă a pieței interne. Ar trebui realizate studii privind subiecte care nu au fost examinate în detaliu în aceste evaluări, cum ar fi etichetarea absenței OMG-urilor din produse. Ar trebui organizate o serie de conferințe pentru a consolida cunoștințele privind punerea în aplicare a cadrului juridic al OMG-urilor de statele membre și pentru a asigura continuarea raportului Comisiei din 15 aprilie 2011 privind implicațiile socioeconomice ale cultivării de OMG-uri (15), astfel cum a fost solicitat de Concluziile Consiliului din decembrie 2008.
            
         
               (9)
            
            
               Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (16) și Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare (17) stabilesc noi norme privind aditivii și aromele asigurând în același timp funcționarea eficientă a pieței interne și un nivel înalt de protecție a consumatorilor, inclusiv protecția intereselor consumatorilor. Din 20 ianuarie 2011, ambele sunt aplicabile. Părțile interesate și consumatorii ar trebui să fie informați despre noul cadru juridic, normele acestuia, viitoarea sa punere în aplicare și consecințele sale pentru aceștia pentru a spori gradul de conștientizare și a contribui la aplicarea acestor noi norme.
            
         
               (10)
            
            
               Prezenta decizie de finanțare poate, de asemenea, acoperi plata dobânzilor datorate pentru întârzierea plății, în temeiul articolului 83 din Regulamentul financiar și al articolului 106 alineatul (5) din normele de aplicare.
            
         
               (11)
            
            
               În scopul aplicării prezentei decizii, este adecvat să se definească termenul „modificare semnificativă” în sensul articolului 90 alineatul (4) din normele de aplicare,
            
         DECIDE:
   Articolul 1
   Se adoptă programul de lucru anual pentru punerea în aplicare a articolului 66 alineatul (1) litera (c) din Regulamentul (CE) nr. 882/2004, astfel cum este prevăzut în anexă.
   Programul de lucru constituie o decizie de finanțare în sensul articolului 75 din Regulamentul financiar.
   Articolul 2
   Contribuția maximă autorizată prin prezenta decizie pentru punerea în aplicare a acestui program este fixată la 1 095 000 EUR, ce urmează a fi finanțată prin liniile bugetare următoare din bugetul general al Uniunii Europene pentru 2011:
   
               —
            
            
               linia bugetară nr. 17 04 07 01: 1 095 000 EUR.
            
         Aceste credite pot acoperi, de asemenea, dobânzile datorate pentru întârzierea plății.
   Articolul 3
   Modificările cumulate ale creditelor alocate acțiunilor specifice vizate de programul de lucru care nu depășesc 10 % din contribuția maximă prevăzută la articolul 2 din prezenta decizie nu sunt considerate semnificative în sensul articolului 90 alineatul (4) din Regulamentul (CE, Euratom) nr. 2342/2002, cu condiția ca acestea să nu afecteze semnificativ natura și obiectivul programului de lucru.
   Ordonatorul de credite poate adopta astfel de modificări în conformitate cu principiul bunei gestiuni financiare și al proporționalității.
   Articolul 4
   Prezenta decizie se adresează ordonatorilor de credite delegați.
   
      Adoptată la Bruxelles, 12 septembrie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 248, 16.9.2002, p. 1.
   
      (2)  JO L 357, 31.12.2002, p. 1.
   
      (3)  JO L 165, 30.4.2004, p. 1.
   
      (4)  JO L 325, 12.12.2003, p. 1.
   
      (5)  EFSA Journal 2010; 8(1):1437.
   
      (6)  EFSA Journal 2010; 8(4):1547.
   
      (7)  JO L 139, 30.4.2004, p. 55.
   
      (8)  JO L 314, 1.12.2009, p. 10.
   
      (9)  JO L 338, 22.12.2005, p. 1.
   
      (10)  JO L 139, 30.4.2004, p. 1.
   
      (11)  http://www.codexalimentarius.net
   
      (12)  JO L 139, 30.4.2004, p. 206.
   
      (13)  JO L 106, 17.4.2001, p. 1.
   
      (14)  JO L 268, 18.10.2003, p. 1.
   
      (15)  COM(2011) 214.
   
      (16)  JO L 354, 31.12.2008, p. 16.
   
      (17)  JO L 354, 31.12.2008, p. 34.
   
      ANEXĂ
      
         Regulamentul (CE) nr. 882/2004 – Programul de lucru pe anul 2011
      
      1.   Introducere
      
      Prezentul program conține 8 măsuri de punere în aplicare pentru anul 2011. Pe baza articolului 66 alineatul (1) litera (c) din Regulamentul (CE) nr. 882/2004 privind sprijinul financiar al Uniunii pentru măsurile necesare pentru a asigura aplicarea regulamentului, alocarea bugetului și principalele acțiuni sunt următoarele:
      Pentru achiziții (puse în aplicare în cadrul gestionării centralizate directe)
      
                  —
               
               
                  Analiza costurilor și avantajelor de stabilire a obiectivelor de reducere a Campylobacter și a Salmonella în etapele relevante ale lanțului alimentar: 200 000 EUR
               
            
                  —
               
               
                  Evaluările de impact ale noilor norme posibile în cadrul revizuirii pachetului igienă în special din cauza încheierii regimului tranzitoriu de derogare de la anumite dispoziții din Regulamentul (CE) nr. 853/2004 de stabilire a unor norme specifice de igienă care se aplică alimentelor de origine animală: 150 000 EUR
               
            
                  —
               
               
                  Evaluarea impactului metodei analitice de referință folosite pentru aplicarea criteriului determinării histaminei pentru siguranța produselor alimentare din Regulamentul CE) nr. 2073/2005 privind criteriile microbiologice pentru produsele alimentare asupra sensibilității și specificității analizei în comparație cu standardul AOAC 977.13 din Codex Alimentarius: 55 000 EUR
               
            
                  —
               
               
                  Studii legate de revizuirea prezentului sistem de inspecție a cărnii: analiză pentru a evalua rezultatul studiilor pilot, inclusiv costurile și beneficiile preconizate legate de noile abordări ale controalelor de igienă în sectorul cărnii astfel cum au fost prevăzute la articolul 17 alineatul (4) litera (a) punctul (iii) din Regulamentul (CE) nr. 854/2004 de stabilire a normelor specifice de organizare a controalelor oficiale privind produsele de origine animală destinate consumului uman: 100 000 EUR
               
            
                  —
               
               
                  Conferințe și întruniri cu autorități competente ale statelor membre și ale țărilor terțe, reprezentanți din partea părților interesate și organizații științifice internaționale privind revizuirea prezentelor norme referitoare la inspecția cărnii prevăzute în Regulamentul (CE) nr. 854/2004 de stabilire a normelor specifice de organizare a controalelor oficiale privind produsele de origine animală destinate consumului uman: 100 000 EUR
               
            
                  —
               
               
                  Studii privind subiecte legate de OMG: 300 000 EUR
               
            
                  —
               
               
                  O serie de conferințe privind punerea în aplicare a cadrului juridic al OMG-urilor și asupra implicațiilor socio-economice ale cultivării OMG-urilor: 40 000 EUR
               
            
                  —
               
               
                  Pachet de informații pentru consumatori și părți interesate privind aditivii și aromele (fișă de informații, ghid de buzunar, site internet, conferință de presă și/sau comunicat de presă): 150 000 EUR
               
            2.   Programul de lucru pe anul 2011 – Achiziții publice
      
      Pachetul bugetar global rezervat pentru contractele de achiziții publice în anul 2011 se ridică la 1 095 000 EUR.
      2.1.   Analiza costurilor și avantajelor de stabilire a obiectivelor de reducere a Campylobacter și a Salmonella în etapele relevante ale lanțului alimentar
      
      TEMEIUL JURIDIC
      Regulamentul (CE) nr. 882/2004, articolul 66 alineatul (1) litera (c)
      LINIA BUGETARĂ
      Linia bugetară: 17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Un contract
      OBIECTUL CONTRACTELOR PREVĂZUTE (DACĂ ESTE POSIBIL)
      Analiza costurilor și avantajelor de stabilire a obiectivelor de reducere a Campylobacter și a Salmonella în etapele relevante ale lanțului alimentar în conformitate cu articolul 4 alineatul (4) litera (a) din Regulamentul (CE) nr. 2160/2003 privind controlul salmonelei și al altor agenți zoonotici specifici
      PUNEREA ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ în cursul celui de al treilea sau patrulea trimestru din 2011
      SUMĂ ORIENTATIVĂ PENTRU CEREREA DE OFERTE
      200 000 EUR
      CONTRACT SPECIFIC (DUPĂ CAZ)
      Încheierea unui contract de servicii specific în contextul contractului-cadru SANCO/2008/01/055
      2.2.   Evaluarea de impact a noilor norme posibile în cadrul revizuirii pachetului igienă în special din cauza încheierii regimului tranzitoriu de derogare de la anumite dispoziții din Regulamentul (CE) nr. 853/2004 de stabilire a unor norme specifice de igienă care se aplică alimentelor de origine animală
      
      TEMEIUL JURIDIC
      Regulamentul (CE) nr. 882/2004, articolul 66 alineatul (1) litera (c)
      LINIA BUGETARĂ
      Linia bugetară: 17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Un contract
      OBIECTUL CONTRACTELOR PREVĂZUTE (DACĂ ESTE POSIBIL)
      Evaluarea de impact a noilor norme posibile în cadrul revizuirii pachetului igienă în special din cauza încheierii regimului tranzitoriu de derogare de la anumite dispoziții din Regulamentul (CE) nr. 853/2004 de stabilire a unor norme specifice de igienă care se aplică alimentelor de origine animală
      PUNEREA ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ în cursul celui de al treilea sau patrulea trimestru din 2011
      SUMĂ ORIENTATIVĂ PENTRU CEREREA DE OFERTE
      150 000 EUR
      CONTRACT SPECIFIC (DUPĂ CAZ)
      Încheierea unui contract de servicii specific în contextul contractului-cadru SANCO/2008/01/055
      2.3.   Evaluarea impactului metodei analitice de referință folosite pentru aplicarea criteriului determinării histaminei pentru siguranța produselor alimentare din Regulamentul CE) nr. 2073/2005 privind sensibilitatea și specificitatea analizei în comparație cu standardul AOAC 977.13 din Codex Alimentarius:
      
      TEMEIUL JURIDIC
      Regulamentul (CE) nr. 882/2004, articolul 66 alineatul (1) litera (c)
      LINIA BUGETARĂ
      Linia bugetară: 17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Un acord administrativ
      OBIECTUL CONTRACTELOR PREVĂZUTE (DACĂ ESTE POSIBIL)
      Evaluarea impactului metodei analitice de referință folosite pentru aplicarea criteriului determinării histaminei pentru siguranța produselor alimentare din Regulamentul CE) nr. 2073/2005 privind criteriile microbiologice pentru produsele alimentare asupra sensibilității și specificității analizei în comparație cu standardul AOAC 977.13 din Codex Alimentarius
      
      PUNEREA ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ în cursul celui de al treilea sau patrulea trimestru din 2011
      SUMĂ ORIENTATIVĂ PENTRU CEREREA DE OFERTE
      55 000 EUR
      CONTRACT SPECIFIC (DUPĂ CAZ)
      Încheierea unui acord administrativ cu Centrul Comun de Cercetare al Comisiei
      2.4.   Studii legate de revizuirea normelor actuale privind inspecția cărnii:
      
      TEMEIUL JURIDIC
      Regulamentul (CE) nr. 882/2004, articolul 66 alineatul (1) litera (c)
      LINIA BUGETARĂ
      Linia bugetară: 17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Unul sau mai multe contracte
      OBIECTUL CONTRACTELOR PREVĂZUTE (DACĂ ESTE POSIBIL)
      Analiza costurilor și beneficiilor preconizate și proiecte-pilot legate de noile abordări ale inspecției cărnii astfel cum au fost prevăzute la articolul 17 alineatul (4) litera (a) punctul (iii) din Regulamentul (CE) nr. 854/2004 de stabilire a normelor specifice de organizare a controalelor oficiale privind produsele de origine animală destinate consumului uman
      PUNEREA ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ în cursul celui de al treilea sau patrulea trimestru din 2011
      SUMĂ ORIENTATIVĂ PENTRU CEREREA DE OFERTE
      100 000 EUR
      CONTRACT SPECIFIC (DUPĂ CAZ)
      Încheierea unuia sau mai multor contracte de servicii specifice în contextul contractului-cadru SANCO/2008/01/055
      2.5.   Conferințe și întruniri privind revizuirea normelor actuale referitoare la inspecția cărnii:
      
      TEMEIUL JURIDIC
      Regulamentul (CE) nr. 882/2004, articolul 66 alineatul (1) litera (c)
      LINIA BUGETARĂ
      Linia bugetară: 17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Unul sau mai multe contracte
      OBIECTUL CONTRACTELOR PREVĂZUTE (DACĂ ESTE POSIBIL)
      Conferințe și întruniri cu autorități competente ale statelor membre și ale țărilor terțe, reprezentanți din partea părților interesate și organizații științifice internaționale privind revizuirea prezentelor norme referitoare la inspecția cărnii prevăzute în Regulamentul (CE) nr. 854/2004 de stabilire a normelor specifice de organizare a controalelor oficiale privind produsele de origine animală destinate consumului uman
      PUNEREA ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ în cursul celui de al treilea sau patrulea trimestru din 2011
      SUMĂ ORIENTATIVĂ PENTRU CEREREA DE OFERTE
      100 000 EUR
      CONTRACT SPECIFIC (DUPĂ CAZ)
      Încheierea unuia sau mai multor contracte de servicii specifice în contextul contractului-cadru SANCO/2009/A1/005/lot 2
      2.6.   Studii privind subiecte legate de OMG
      
      TEMEIUL JURIDIC
      Regulamentul (CE) nr. 882/2004, articolul 66 alineatul (1) litera (c)
      LINIA BUGETARĂ
      Linia bugetară: 17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Unul sau mai multe contracte, în funcție de rezultatele celor două evaluări în curs
      OBIECTUL CONTRACTELOR PREVĂZUTE (DACĂ ESTE POSIBIL)
      Studii privind subiecte care nu au fost examinate în detaliu în cele două evaluări ale cadrului juridic al OMG-urilor în UE.
      PUNEREA ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ în cursul celui de al treilea sau patrulea trimestru din 2011
      SUMĂ ORIENTATIVĂ PENTRU CEREREA DE OFERTE
      300 000 EUR
      CONTRACT SPECIFIC (DUPĂ CAZ)
      Încheierea unuia sau mai multor contracte de servicii specifice în contextul contractului-cadru SANCO/2008/01/055
      2.7.   O serie de conferințe privind punerea în aplicare a cadrului juridic al OMG-urilor și asupra implicațiilor socioeconomice ale cultivării OMG-urilor
      
      TEMEIUL JURIDIC
      Regulamentul (CE) nr. 882/2004, articolul 66 alineatul (1) litera (c)
      LINIA BUGETARĂ
      Linia bugetară: 17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Unul sau mai multe contracte, în funcție de modalitățile organizatorice și logistice
      OBIECTUL CONTRACTELOR PREVĂZUTE (DACĂ ESTE POSIBIL)
      O serie de conferințe privind punerea în aplicare a cadrului juridic al OMG-urilor și asupra implicațiilor socio-economice ale cultivării OMG-urilor
      PUNEREA ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ în cursul celui de al treilea sau patrulea trimestru din 2011
      SUMĂ ORIENTATIVĂ PENTRU CEREREA DE OFERTE
      40 000 EUR
      CONTRACT SPECIFIC (DUPĂ CAZ)
      Încheierea unuia sau mai multor contracte de servicii specifice în contextul contractului-cadru SANCO/2009/A1/005/lot 2
      2.8.   Pachet de informații pentru consumatori și părți interesate privind aditivii și aromele
      
      TEMEIUL JURIDIC
      Regulamentul (CE) nr. 882/2004, articolul 66 alineatul (1) litera (c)
      LINIA BUGETARĂ
      Linia bugetară: 17 04 07 01
      NUMĂRUL ORIENTATIV ȘI TIPUL CONTRACTELOR PREVĂZUTE
      Cinci contracte în măsura în care activitatea nu poate fi realizată intern.
      OBIECTUL CONTRACTELOR PREVĂZUTE (DACĂ ESTE POSIBIL)
      Pachet de informații pentru consumatori și părți interesate privind noua listă de aditivi alimentari și arome, precum și a condițiilor de utilizare:
      
                  —
               
               
                  fișă de informații cu date esențiale și întrebări și răspunsuri;
               
            
                  —
               
               
                  ghid de buzunar pentru a ajuta consumatorii să recunoască aditivii atunci când cumpără produse alimentare;
               
            
                  —
               
               
                  site internet cu linkuri la baza de date;
               
            
                  —
               
               
                  video pentru a atrage atenția către site-ul internet;
               
            
                  —
               
               
                  conferință de presă și/sau comunicat de presă pentru lansarea pachetului de informații pentru consumatori și părți interesate.
               
            PUNEREA ÎN APLICARE
      Centralizată directă
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ în cursul celui de al treilea sau patrulea trimestru din 2011
      SUMĂ ORIENTATIVĂ PENTRU CEREREA DE OFERTE
      150 000 EUR
      CONTRACT SPECIFIC (DUPĂ CAZ)
      Nu se aplică.